CELEX: 32013R0104
Language: lt
Date: 2013-02-04 00:00:00
Title: 2013 m. vasario 4 d. Komisijos įgyvendinimo reglamentas (ES) Nr. 104/2013, kuriuo dėl keleivių ir kitų nei keleiviai asmenų tikrinimo mažo kiekio sprogstamųjų medžiagų ieškikliu kartu su rankiniu metalo detektoriumi iš dalies keičiamas Reglamentas (ES) Nr. 185/2010  Tekstas svarbus EEE

5.2.2013   
            
            
               LT
            
            
               Europos Sąjungos oficialusis leidinys
            
            
               L 34/13
            
         KOMISIJOS ĮGYVENDINIMO REGLAMENTAS (ES) Nr. 104/2013
   2013 m. vasario 4 d.
   kuriuo dėl keleivių ir kitų nei keleiviai asmenų tikrinimo mažo kiekio sprogstamųjų medžiagų ieškikliu kartu su rankiniu metalo detektoriumi iš dalies keičiamas Reglamentas (ES) Nr. 185/2010
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. kovo 11 d. Europos Parlamento ir Tarybos reglamentą (EB) Nr. 300/2008 dėl civilinės aviacijos saugumo bendrųjų taisyklių ir panaikinantį Reglamentą (EB) Nr. 2320/2002 (1), ypač į jo 4 straipsnio 3 dalį,
   kadangi:
   
               (1)
            
            
               2009 m. balandžio 2 d. Komisijos reglamente (EB) Nr. 272/2009, kuriuo papildomi Europos Parlamento ir Tarybos reglamento (EB) Nr. 300/2008 priede nustatyti bendrieji pagrindiniai civilinės aviacijos saugumo standartai (2), numatyta, kad įgyvendinimo taisyklėse, kurios turi būti priimtos pagal Reglamento (EB) Nr. 300/2008 4 straipsnio 3 dalį, gali būti leista asmenis (keleivius ir kitus nei keleiviai asmenis) tikrinti mažo kiekio sprogstamųjų medžiagų ieškikliu ir rankiniu metalo detektoriumi;
            
         
               (2)
            
            
               patirtis parodė, kad rankinis keleivių ir kitų nei keleiviai asmenų apieškojimas ne visuomet yra veiksmingiausias būdas patikrinti tam tikras asmens vietas, ypač jei tos vietos nėra lengvai prieinamos, pavyzdžiui, tam tikri galvos apdangalai, gipso tvarsčiai ar protezai;
            
         
               (3)
            
            
               bandymai parodė, kad tokiais atvejais veiksminga derinti mažo kiekio sprogstamųjų medžiagų ieškiklio ir rankinio metalo detektoriaus naudojimą. Be to, mažo kiekio sprogstamųjų medžiagų ieškiklio ir rankinio metalo detektoriaus naudojimas gali palengvinti tikrinimo procesą, ir toks tikrinimo metodas gali būti suvokiamas kaip mažiau atgrasus nei apieškojimas rankomis, todėl tikrinamiems asmenims tai gali būti labiau priimtina;
            
         
               (4)
            
            
               todėl naudinga ir pagrįsta leisti šiuos metodus taikyti tikrinant tas asmens vietas, kurių rankinis apieškojimas laikomas neveiksmingu ir (arba) nepageidautinu, pavyzdžiui, tam tikrus galvos apdangalus, gipso tvarsčius ar protezus;
            
         
               (5)
            
            
               šiuo reglamentu užtikrinama, kad būtų laikomasi pagrindinių teisių ir principų, įtvirtintų Europos Sąjungos pagrindinių teisių chartijoje, visų pirma, žmogaus orumo, religijų laisvės, nediskriminavimo, asmenų su negalia teisių ir teisės į laisvę ir saugumą. Jei reglamentu ribojamos tos teisės ir principai, toks apribojimas taikomas tik tam, kad būtų pasiekti bendro intereso tikslai ir siekiant patenkinti poreikį saugoti kitų asmenų teises ir laisves, laikantis chartijos 52 straipsnyje nustatytų sąlygų. Šis reglamentas turi būti taikomas atsižvelgiant į tas teises ir principus;
            
         
               (6)
            
            
               todėl Komisijos reglamentas (ES) Nr. 185/2010 (3) turėtų būti atitinkamai iš dalies pakeistas;
            
         
               (7)
            
            
               šiame reglamente numatytos priemonės atitinka pagal Reglamento (EB) Nr. 300/2008 19 straipsnio 1 dalį sudaryto Civilinės aviacijos saugumo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 185/2010 priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. vasario 4 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 97, 2008 4 9, p. 72.
   
      (2)  OL L 91, 2009 4 3, p. 7.
   
      (3)  OL L 55, 2010 3 5, p. 1.
   
      PRIEDAS
      Reglamento (ES) Nr. 185/2010 priedas iš dalies keičiamas taip:
      
                  1.
               
               
                  1.3.1.1 punktas papildomas f papunkčiu:
                  
                              „f)
                           
                           
                              mažo kiekio sprogstamųjų medžiagų ieškiklį kartu su rankiniu metalo detektoriumi.“
                           
                        
            
                  2.
               
               
                  1.3.1.2 punktas pakeičiamas taip:
                  
                              „1.3.1.2.
                           
                           
                              Asmenų, išskyrus keleivius, patikrinimui taikomi 4.1.1.3–4.1.1.6 ir 4.1.1.10–4.1.1.11 punktai.“
                           
                        
            
                  3.
               
               
                  4.1.1.2 punktas papildomas e papunkčiu:
                  
                              „e)
                           
                           
                              naudojant mažo kiekio sprogstamųjų medžiagų ieškiklį kartu su rankiniu metalo detektoriumi.“
                           
                        
            
                  4.
               
               
                  Įterpiamas naujas tokios redakcijos 4.1.1.11 punktas:
                  
                              „4.1.1.11.
                           
                           
                              Mažo kiekio sprogstamųjų medžiagų ieškiklis kartu su rankiniu metalo detektoriumi gali būti naudojami tik tais atvejais, kai tikrintojas mano, kad tam tikros asmens vietos apieškojimas rankomis yra neveiksmingas ir (arba) nepageidautinas.“